**Ministru kabineta noteikumu projekta „Iekšlietu ministrijas sniegto maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | *Euro* ieviešanas kārtības likuma 30.panta pirmā daļa.Ministra kabineta 2012.gada 27.jūnija rīkojums Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā””.Ministru kabineta 2013.gada 4.aprīļa rīkojums Nr.136 „Par Latvijas Nacionālo *euro* ieviešanas plānu”.Ministra kabineta 2013.gada 29.maija rīkojums Nr.212 „Par tiesību aktu grozījumu virzību saistībā ar *euro* ieviešanu Latvijā””. |
| 2. | Pašreizējā situācija un problēmas | Ministru kabineta 2012.gada 29. maija noteikumi Nr.368 „Noteikumi par Iekšlietu ministrijas sniegto maksas pakalpojumu cenrādi” (turpmāk – noteikumi Nr.368) paredz Iekšlietu ministrijas sniegto maksas pakalpojumu cenrādi latos. Atbilstoši Ministru kabineta 2012.gada 27.jūnija rīkojuma Nr.282 „Par ”Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2.apakšpunktam - Ministru kabineta noteikumi, kas ir būtiski tiesiskās noteiktības nodrošināšanai, ir jāgroza. Tādējādi noteikumos Nr.368 latos izteiktās naudas summas jākonvertē uz *euro*. Tā kā noteikumos Nr.368 būtu jāizdara grozījumi, kas pārsniegtu pusi no noteikumu Nr.368 apjoma, tad saskaņā ar Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktu tika izstrādāts jauns Ministru kabineta noteikumu projekts „Iekšlietu ministrijas sniegto maksas pakalpojumu cenrādis” (turpmāk – projekts). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība |  Projekta mērķis ir noteikt Iekšlietu ministrijas sniegto maksas pakalpojumu cenrādi *euro* valūtā. Projekts paredz:- ka Iekšlietu ministrija sniedz maksas pakalpojumus saskaņā ar cenrādi (projekta pielikums) šādā apmērā: 1.Akadēmiskās izziņas izsniegšana par apgūtajiem un nokārtotajiem studiju kursiem likvidētajā Latvijas Policijas akadēmijā: 1.1. par studiju kursu apjomu līdz 10 kursiem (ieskaitot) –14,83 *euro,* tādējādi aizstājot šobrīd spēkā esošajos noteikumos Nr.368 paredzēto maksu – 10,42 lati; 1.2. par studiju kursu apjomu virs 10 kursiem – 21,53 *euro,* tādējādi aizstājot šobrīd spēkā esošajos noteikumos Nr.368 paredzēto maksu – 15,13 lati. 2.Citu ar studijām likvidētajā Latvijas Policijas akadēmijā saistītu izziņu izsniegšana – 10,34 *euro,* tādējādi aizstājot šobrīd spēkā esošajos noteikumos Nr.368 paredzēto maksu – 7,27lati*.* Atbilstoši Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” projekta pielikumā norādīta atsauce uz Pievienotās vērtības nodokļa likuma attiecīgo pantu (52.panta pirmās daļas 12.punkts), saskaņā ar kuru maksas pakalpojumiem nepiemēro pievienotās vērtības nodokli; - atzīt par spēku zaudējušiem Ministru kabineta 2012.gada 29.maija noteikumus Nr.368 „Noteikumi par Iekšlietu ministrijas sniegto maksas pakalpojumu cenrādi” (Latvijas Vēstnesis, 2012, 85.nr.);- ka skaidras naudas maksājumiem, kurus *Euro* ieviešanas kārtības likumā noteiktajā vienlaicīgas apgrozības periodā veic latos, piemēro noteikumus Nr.368. Aprēķins veikts, izmantojot kursu EUR 1 = LVL 0,702804.Tiesību normas *euro* valūtā nav personām nelabvēlīgākas par sākotnējo tiesību normu latos un nerada ietekmi uz valsts budžetu. Projekts sagatavots atbilstoši *Euro* ieviešanas kārtības likuma 6.panta otrajai daļai. Projekts atrisinās šīs anotācijas I. sadaļas 2.punktā minēto problēmu pilnā apmērā, jo Iekšlietu ministrijas sniegtajiem maksas pakalpojumiem būs noteikts izcenojums *euro* valūtā, kas stāsies spēkā *euro* ieviešanas dienā.  |
| 5. | Projekta izstrādē iesaistītās institūcijas | Iekšlietu ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. |  Cita informācija | Šis projekts tiks virzīts izskatīšanai Ministru kabinetā pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai un Eiropas Savienības Padome būs noteikusi lata maiņas kursu. Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim. |

Anotācijas II, III, IV, V, VI un VII sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

21.06.2013 8:31

615

A.Strode

67219602, alda.strode@iem.gov.lv